Падобныя мапы мелі таксама і два арганізатары перакідак, што пагадзіліся ў Беларусі размаўляць з карэспандэнтамі тыднёвіка. Паводле гэтых плянаў, пераходзіць мяжу нелегалы зьбіраюцца ў тым ліку і ў раёне Маларыты, дзе сутыкаюцца межы Беларусі, Польшчы і Ўкраіны, а таксама каля польскіх Тэрэспаля і Гарадка. Аднак найвялікшая колькасьць уцекачоў будзе перапраўленая на польскі бок празь Белавескую пушчу. Праваднікі гавораць, што пра дзіркі ў ахове мяжы, а таксама пра інструкцыі нават спрыяць іхнай дзейнасьці даведаліся ад інфарматараў зь міліцыі і памежнай службы.